[image: ]                  БЪЛГАРСКА БРАНШОВА КАМАРА
                               МАШИНОСТРОЕНЕ

 СЕРТИФИЦИРАЩ ОРГАН НА ХЛАДИЛНИ ТЕХНИЦИ, НА ФИРМИ ПО ОТНОШЕНИЕ НА
        СТАЦИОНАРНО ХЛАДИЛНО, КЛИМАТИЧНО И  ТЕРМОПОМПЕНО ОБУДВАНЕ, СЪДЪРЖАЩО ФЛУОРСЪДЪРЖАЩИ ПАРНИКОВИ ГАЗОВЕ,СЪГЛАСНО ИЗИСКВАНИЯТА
                                                  НА РЕГЛАМЕНТ (ЕС) 517/2014 И РЕГЛАМЕНТ (ЕС) 2015/2067


ВРЕМЕННИ ТАКСИ ЗА СЕРТИФИКАТИ
ЗА 2026г.

[bookmark: _Hlk153439639][bookmark: _Hlk218595070]От 01 януари 2026г. минималната работна заплата (МРЗ) за страната стана 1213,00лв. Съгласно Вътрешните правила на ББКМ тя е основа за определяне на таксите за сертифициране (на база две МРЗ). Имайки предвид преходния период за преминаване към прилагането на новите Регламенти (ЕС) 2024/573 и (ЕС) 2024/2215 в България, вкл. все още липсващата нормативна уредба за това, към момента ББКМ не е определила размера на новите такси за сертифициране в съответствие с новите регламенти. В същото време, съгласно указания на МОСВ, Камарата продължава да извършва подновяване на сертификати на юридически и физически лица на стационарно хладилно или климатично оборудване с изтичащ срок на валидност по досега действащите нормативни документи. Отделно Камарата продължава да издава и подновява документи за правоспособност на техници на „автоклиматици“, съгласно 1-годишния срок след влизане в сила на техният Регламент за изпълнение.
Взимайки предвид значителното увеличение на МРЗ, преходния период на подновяване на сертификатите, въвеждането на еврото в страната ни, ББКМ определи временни такси за услугата както следва: 
1. За подновяване сертификатите на фирми – съгласно приложената Таблица за временни такси, в сила от 01.01.2026г.
2. За подновяване на сертификатите на хладилни техници и издаване и подновяване документите за правоспособност на техници на „автоклиматици“ в размер на 100,00 евро без ДДС (120,00 евро с вкл. ДДС), считано от  01.01.2026г.
За определяне на временните такси, с цел недопускане на сериозно увеличение,  не е прилагана обвръзка с минималната работна заплата за страната. База за определяне на временните такси е годишната инфлация, която според Националния статистически институт (към 30 ноември 2025г.) е 5,20%. От приложената таблица е видно, че прилаганите такси в лева през 2025г. (в първата колона със суми) са увеличени с 5,20% (сумите в следващата колона). Получените суми са превалутирани в евро по официалния курс, след което са закръглени надолу до 5 или 10 евро с цел опростяване на плащанията и осчетоводяванията (видно в следващите две колони от таблицата). 

05 януари 2026г.                                                           Председател на ББКМ

